Президент на Индия
Президентът на Индия или Ращрапати (, Bhārat ke Rāṣṭrapati) е държавният глава на Република Индия, първият гражданин на страната, както и върховен главнокомандващ на индийските въоръжени сили. По конституция президентът притежава значителна власт, но на практика, с малки изключения, по-голямата част от властта се упражнява от правителството на Индия, оглавявано от министър-председателя. Президентът в по-голямата си част изпълнява представителни функции, като само официално одобрява правителствени постановления. В някои случаи той има право да разпусне законодателните събрания на щата, а също така има право да помилва осъдени.

Според конституцията президентът се избира от избирателна колегия, състояща се от членове на двете камари на федералния парламент (Лок Сабха и Раджа Сабха), както и членове на Видхан Сабха - долните камари на законодателните събрания на щатите и територии (или единични камари в случай на еднокамарни събрания).

История 
При получаването на независимост през август 1947 г. Индия става британско владение, оглавявано от крал Джордж VI (преди това последният император на Индия), който е представляван от генерал-губернатор. Въпреки това, Учредителното събрание на Индия е незабавно свикано за изготвяне на нова конституция. Конституцията на Индия е одобрена на 26 ноември 1949 г. и влиза в сила на 26 януари 1950 г. Индия официално става република в рамките на Британската общност и президентът става държавен глава, на когото се прехвърлят основните правомощия на генерал-губернатора. За първи президент на страната е избран Раджендра Прасад.

Задължения и правомощия 
Президентът на Индия е символ на нацията и изпълнява главно представителни функции, подобно на монарха според британската конституция. Индия е парламентарна република, тоест парламентът има пълна власт. Системата на управление на Индия следва Уестминстърската система - според обичая членовете на долната камара на парламента се назначават за министри в кабинета (правителството). Лидерът на партията или коалицията, която има мнозинство в долната камара, става министър-председател и по този начин той има пълната изпълнителна и до голяма степен законодателна власт.

Президентът полага клетва да спазва конституцията и законите на Индия. Той е номиналният ръководител на законодателната, изпълнителната и съдебната власт, има властта да издава заповеди и препоръки и да упражнява общо ръководство с цел защита на конституционния ред.

Списък на президентите

Източници